У сувязі з гэтым Лукашэнка даручыў Міністэрству адукацыі і іншым ведамствам аб'ектыўна ацаніць, "ці не з'яўляецца залішняй для Беларусі наяўная колькасць ВНУ", якіх "на сённяшні дзень больш за пяцьдзясят". "Пры гэтым кожны лічыць патрэбным, акрамя профільных спецыялістаў, выпускаць цэлыя натоўпы юрыстаў, эканамістаў, — дадаў ён. — Няма ні сацыёлагаў, ні палітолагаў нармальных. Ёсць адны і тыя ж (я іх ужо па імёнах і прозвішчах ведаю), якіх я бачу ў апазіцыйных СМІ і прэсе рознага кшталту. Але мы ж іх сотнямі выпускаем, дзе яны, чым яны займаюцца?"